Աշոտ Գալոյան

Աշոտ Կարլենի Գալոյան (), հայ դիվանագետ, Բրազիլիայում ՀՀ արտակարգ և լիազոր դեսպան։

Կրթություն 
 1974-1979 թթ. սովորել և գերազանցությամբ ավարտել է ԵՊՀ պատմության ֆակուլտետը։ Պատմական գիտությունների թեկնածու (1985)։

Աշխատանքային գործունեությունը 
 1979-1982 թթ. - Երևանի պետական համալսարանի ռեկտորի օգնական։
 1982-1985 թթ. - Երևանի պետական համալսարանի ԼԿԵՄ քարտուղար։

Գիտամանկավարժական գործունեությունը 
 1985-1987 թթ. - Երևանի պետական համալսարանի պատմության ֆակուլտետի դասախոս։
 1987-1988 թթ. - հետազոտող գիտաշխատող և դասախոս ԱՄՆ-ի Միչիգանի և Լոս Անջելեսի Կալիֆոռնիայի համալսարաններում։
 1988-1993 թթ. - ԵՊՀ պատմության ֆակուլտետի քաղաքական պատմության ամբիոնի դոցենտ։
 1993-1995 թթ. - ԱՄՆ-ի Կալիֆոռնիայի համալսարանի քաղաքագիտության և արդի պատմության ամբիոնների պրոֆեսոր։
 1995-1997 թթ. - Լոս Անջելեսի Կալիֆոռնիայի համալսարանի պատմության ֆակուլտետի և Մերձավորարևելյան հետազոտությունների կենտրոնի հրավիրված դասախոս։
 1997-2006 թթ. - «Հրաչյա Աճառյան» համալսարանի պրոֆեսոր։
 1997-2006 թթ. - ԵՊՀ դոցենտ։

Քաղաքական գործունեությունը 
1999 թ. նոյեմբերի 5-ին ընտրվել է երկրորդ գումարման Ազգային ժողովի պատգամավոր «Միասնություն» դաշինքի համամասնական ընտրացուցակով։ ԱԺ արտաքին հարաբերությունների մշտական հանձնաժողովի անդամ։ «Միասնություն» խմբակցության անդամ։ Անկուսակցական։ Եվրոխորհրդի Խորհրդարանական վեհաժողովում ՀՀ ԱԺ պատվիրակության անդամ, ԳՌԵԿՕ-ում ՀՀ պատվիրակության ղեկավար։

Դիվանագիտական ծառայությունը 
 2003-2006 թթ. - ՀՀ արտաքին գործերի նախարարի խորհրդական։
 2006-2012 թթ. - Լիտվայում, Լատվիայում և Էստոնիայում Հայաստանի Հանրապետության արտակարգ և լիազոր դեսպան։
 2006 թ. - ՀՀ Նախագահի հրամանագրով նշանակվել է Լեհաստանում Հայաստանի Հանրապետության արտակարգ և լիազոր դեսպան։
 2011 թ. հոկտեմբերի 19-ին ՀՀ Նախագահի հրամանագրով ազատվել է Լիտվայի Հանրապետությունում Հայաստանի Հանրապետության արտակարգ և լիազոր դեսպանի պարտականություններից։
 2012 թ. մարտի 23-ին ՀՀ Նախագահի հրամանագրով ազատվել է Լատվիայի Հանրապետությունում և Էստոնիայի Հանրապետությունում Հայաստանի Հանրապետության արտակարգ և լիազոր դեսպանի պարտականություններից։
 2014 թ. հունվարի 25-ին ՀՀ Նախագահի հրամանագրով ազատվել է Լեհաստանի Հանրապետությունում Հայաստանի Հանրապետության արտակարգ և լիազոր դեսպանի պարտականություններից։
 2014 թ. հունվարի 25-ին ՀՀ Նախագահի հրամանագրով նշանակվել է Բրազիլիայի Դաշնային Հանրապետությունում Հայաստանի Հանրապետության արտակարգ և լիազոր դեսպան։

Պարգևներ և կոչումներ 
 Հայաստանի Հանրապետության արտակարգ դեսպանորդ և լիազոր նախարար (2009)։
 Արտակարգ և լիազոր դեսպան (2014)։

Ամուսնացած է, ունի երեք որդի։ Տիրապետում է ռուսերեն, անգլերեն և լեհերեն լեզուներին։

Ծանոթագրություններ 

ՀՀ արտակարգ և լիազոր դեսպաններ
Հայ դիվանագետներ
Դիվանագետներ այբբենական կարգով
Հայաստանի Հանրապետության արտակարգ և լիազոր դեսպանի դիվանագիտական աստիճան ունեցող անձինք
ԵՊՀ պատմության ֆակուլտետի շրջանավարտներ
Պատմական գիտությունների թեկնածուներ
ՀՀ ԱԺ 2-րդ գումարման պատգամավորներ
Հայ քաղաքական գործիչներ